b"\n_START_ARTICLE_\nGuerra Francoholandesa\n_START_SECTION_\nGuerra\n_START_PARAGRAPH_\nLlu\xc3\xads XIV estava contrariat per la negativa neerlandesa a col\xc2\xb7laborar en la divisi\xc3\xb3 dels Pa\xc3\xafsos Baixos Espanyols. Arran de la inoper\xc3\xa0ncia de l'ex\xc3\xa8rcit neerland\xc3\xa8s, els francesos no van tenir massa problemes per prendre la fortalesa de Maastricht i marxar despr\xc3\xa9s vers el cor de la Rep\xc3\xbablica, prenent Utrecht. El Pr\xc3\xadncep Guillem III d'Orange (aleshores tamb\xc3\xa9 Rei d'Anglaterra) havia fet assassinar Johan de Witt (home fort de la Rep\xc3\xbablica), proclamant-se alhora nou stadhouder. Tanmateix els francesos es van haver d'aturar per les inundacions provocades pels holandesos: la l\xc3\xadnia d'aigua holandesa. El bisbe de M\xc3\xbcnster va posar setge a Groningen, per\xc3\xb2 no va tenir \xc3\xa8xit. _NEWLINE_Fran\xc3\xa7a va intentar envair la Rep\xc3\xbablica pel mar, aconseguint l'ajuda de la Royal Navy pel tractat de Dover, per\xc3\xb2 els esfor\xc3\xa7os van frustrats per l'almirall Michiel de Ruyter, en quatre vict\xc3\xb2ries estrat\xc3\xa8giques contra la flota combinada francobrit\xc3\xa0nica. A conseq\xc3\xbc\xc3\xa8ncia d'aix\xc3\xb2, la Gran Bretanya va abandonar la guerra el 1674 (fi de la Tercera Guerra Angloholandesa).\n_START_SECTION_\nPau i Tractat de Nimega\n_START_PARAGRAPH_\nEls aliats es van unir als neerlandesos: Frederic Guillem, elector de Brandenburg, Leopold I emperador del Sacre Imperi Rom\xc3\xa0, i Carles II d'Espanya. El rei de Fran\xc3\xa7a es va veure for\xc3\xa7at a abandonar els seus plans de conquerir els Pa\xc3\xafsos Baixos, i la guerra es va convertir en una guerra de desgast de baixa intensitat al voltant de les fronteres franceses. Tanmateix, el 1678, Llu\xc3\xads XIV se les va enginyar per dividir la coalici\xc3\xb3, i finalment aconsegu\xc3\xad guanyar considerables territoris al Tractat de Nimega. Entre aquests cal ressaltar la incorporaci\xc3\xb3 del Franc Comtat i diversos territoris dels Pa\xc3\xafsos Baixos cedits per la Corona Hisp\xc3\xa0nica. Tot plegat, les Prov\xc3\xadncies Unides (llavors les actuals B\xc3\xa8lgica i Luxemburg formaven part dels Pa\xc3\xafsos Baixos) van aconseguir frustrar les ambicions de dues de les m\xc3\xa9s grans dinasies reials de l'\xc3\xa8poca: els Estuards i els Borbons."